Odense Adresse-Contoirs Efterretninger, 1833-05-06
Den 25 April sluttede Hs. Majestæt de Deputeredes Møde ved en Tale, fuld af Tak for Alt, hvad de have gjort for Frankerig og for ham. "Monarkiet og Chartet - sagde han - ere befæstede ved Deres energiske Hengivenhed. De har ved enhver Leilighed vidst at opretholde Frankerigs og den konstitutionelle Trones sande Jnteresse. Allerede har Frankerig høstet Frugten deraf: der er intet Haab mere, hvortil vi jo tør overlade os, Landet beroliger sig og vinder Tillid; Handel og Næringsflid udvikle sig med den meest frugtbærende Virksomhed. Min Regjerings faste Bistand, skal aldrig mangle Dem, &c. En af Hovedgrundene til strax at begynde det nye Møde, fandt Hs. Majestæt i Nødvendigheden af at undgaae den provisoriske Gang i Finantsvæsenet, som et trykkende Onde for Landet og Regjeringen, samt at iværksætte mulige Reduktioner og bringe nogle vigtige Organisations=Love til Slutning. J sine Forhold til de udenlandske Magter kunde Hs. Majestæt kuns ønske sig til Lykke. Tildragelserne have godtgjort, at den Sag, som adsplitter Holland og Belgien, maa løses, uden at forstyrre Europas Rolighed. Østens Tilstand holder Gemytterne i Spænding; men der er dog Grund til at troe Sle. paa en snart forestaaende fredelig Løsning a. Saavel ved Ankomsten som Bortgangen lød Raabet: "Leve Kongen!" Hs. Majestæt satte sig paa Tronen imellem begge sine Sønner og holdt Talen med bedækket Hoved, hvilket han dog, efter National, først skal have erindret, da han allerede var kommet noget hen i den. Ogsaa Dronningen indtraf paa den hende bestemte Tribune et Qvarteer for Kongen, og næsten hele Forsamlingen reiste sig, dog med Undtagelse af Medlemmerne paa den yderste Venstre Oppositionen synes iøvrigt som bedøvet og sprængt, ligesaa meget ved indbyrdes Splid som ved Ministrenes Jndvirken. J den saaledes sidst afholdte Forsamling om den Rolle, som de vilde følge i det nye Møde, var det kuns Lafitte, der foreslog en Adresse til Kongen, for at bevæge ham til at forandre sit System; General Lafayette, Joly og Garnier, Pages erklærede derimod, at de stedse vare blevne Julirevolutionen troe og havde intet at fortryde; Odilon-Barrot, holdt det for raadeligst at tie reent stille. Det gaaer nu endog saa vidt, at en ministeriel Tidende erklærer det saaofte paaberaabte Raadhuus=Program for Løgn, og udtyder det saaledes, at da General Lafnyette foreholdt Hertugen af Orleans Konstitutionens Apperlighed af 1791, svarede Denne: General, hvad Konstitutionen af 1791 angaaer, da veed De, at jeg aldrig var dens Tilhænger, og tilføiede, da Folket nedenunder i samme Øieblik raabte: "Leve Chartet, Leve Hertugen af Orleans!" hører De Leve Chartet, det er min Rettesnor!" Heraf drager Nouvellisten den Slutning, at Lafayettes Hukommelse maa have slaaet ham feil. Jøvrigt udlade Oppositionsbladene, sig med stor Bitterhed om den kongelige Tale. Naar Nouvellisten finder, at den har gjort et Jndtryk, som vil finde Gjenklang i hele Frankerig, da kalder Temps den blot almindelige Talemaader, og spørger, om der vel er sagt Noget, som ikke mange Gange for er lovet og forlængst burde have været opfyldt. Jsær ønsker Koureren, at det maatte være Sandhed, hvad der siges om Handel og Næringsflid, og om end saa var, da blev det Landet og ikke Kamrene, som Man havde at takke derfor, thi hvor er den Akt i det nu sluttede Møde, som har medvirket hertil 2 Det nye Møde for 1833 aabnedes allerede den 29de ved en kongelig Forordning uden nogen Trontale. J de Deputeredes Kammer førte Marquis Gras-Preville (som kun er lidet ældre end Lafayette) Forsædet, saalænge indtil den nye Præsident var valgt, hvilket Hr. Dupin atter blev med 221 af 292 Stemmer. Næstefter ham havde Hr. Lafitte 50 og Lafayette kuns 2 Stemmer. Hr. Mauguin opkastede nogen Tvivl i Henseende til Formens Jagttagelse med det nye Møde, men blev gjendrevet af Seglbevareren. Ogsaa Alders-Præsidenten havde det Uheld at fortale sig i de Ord, hvormed han overdrog Hr. Dupin sin Plads, da han nævnede Regjeringens, nye Magt og beklagede, at det forrige Kammer kuns havde indskrænket sig til nogle Finants Loves Antagelse, hvorover Hr. Fulchiron strax gjorde nogle Anmærkninger, og vilde istedetfor en ny Magt, kuns vide af en konstitutionel Magt at sige. Hr. Dupin, der nu staaer sig bedre ved Hoffet end nogensinde, har allerede i to Dage efter hverandre havt Audients hos Kongen. Ved et stort Middagsmaaltid, som han gav den 26 April, vare adskillige Ministre og mange Deputerede, men næsten ingen af Oppositionen, tilstæde. J Pairskammeret, hvor Hertugen af Orleans var den Første som indtraadte, begyndte den bekjendte Marquis Dreur=Brege ogsaa med en Klageover, at det var førstegang i 16 Aar, at ingen Adresse skulde finde Sted til Svar paa Trontalen. Koureren bemærker endnu den Synderlighed, at Valgkammeret, som især er kaldet til at forsvare de offentlige Friheder, medens Pairskammeret skal forsvare de kongelige Prærogativer imod Demokratiets mulige Jndgreb, har forkastet et Amendement af Pairskammeret, som forbød Ministrene efter Behag at gribe i Statskassen, og udbryder herover: "En underlig Rolle forvexling; men som ikke meere kan forundre under al den Forvirring af Grundsætninger, Begreber og Doktriner, som karakteriserer vor Tid."